b'\n_START_ARTICLE_\nMt. Helium\n_START_SECTION_\nBiografija sastava\n_START_PARAGRAPH_\nSastav The Apex Theory su 1999. osnovali armensko-ameri\xc4\x8dki glazbenici Ontronik Khachaturian (biv\xc5\xa1i bubnjar System of a Downa), Art Karamian i David Hakopyan. Sastavu se kasnije priklju\xc4\x8dio i bubnjar Sammy J. Watson. Svoj prvi EP, nazvan Extendemo objavili su 2000. godine. Idu\xc4\x87e godine potpisuju ugovor sa DreamWorks Recordsom, te po\xc4\x8dinju nastupati na turnejama._NEWLINE_Svoj debitantski studijski album Topsy-Turvy, objavljuju 2. travnja 2002.. Album se nalazio na 6. mjestu top liste Billboard Heatseekers, te na 157. top liste Billboard 200. Samo mjesec dana nakon objavljivanja albuma, Khachaturian napu\xc5\xa1ta sastav, a novi pjeva\xc4\x8d postaje dotada\xc5\xa1nji gitarist Art Karamian.  Nakon promjene imena u Mt. Helium, svoj drugi studijski album Faces, objavljuju 3. lipnja 2008.'